Дюра Будински (музични редактор)

Дюра Будински (*14. фебруар 1961 - †20. януар 2025), музични редактор у Радио-телевизиї Войводини, мулти-инструменталиста, композитор.

 Биоґрафия 
Дюра Будински народзени у Руским Керестуре, 14. фебруара 1961. року. Оцец Дюра и мац Амалия дзив. Белак. Дюра мал и брата Михала.

Фамелия Будински ше 1969. року преселєла зоз Руского Керестура до Ветернику. Дюра Будински закончел основну школу у ОШ Михайло Пупин у Ветернику, и предлужел школованє як кларинетиста у [[Музична школа ,,Исидор Баїч|штреднєй музичней школи Исидор Баїч]] у Новим Садзе. После законченей штреднєй музичней школи, Дюра Будински уписал и закончел студиї кларинета у класи професора мр. Николи Срдичa на Академиї уметносцoх у Новим Садзе, департман за музику.

Уж на початку студийох Дюра Будински мал пар замерковани солистични наступи, наступал як штредньошколєц на Републичним фестивалу музичних школох и Републичним змаганю школярох и студентох музики тедишнєй Югославиї и на велїх змаганьох освойовал перши места.

Под час студийох Дюра Будински почал грац у Народним оркестру КУД Максим Горки у Новим Садзе. У другей часци студийох вон 1988. року почал робиц на месце музичного сотруднїка у РТ Нови Сад. У Радио Новим Садзе Дюра Будински робел вецей як 30 роки.

Дюра Будински ше оженєл зоз Ясну родз. Саламун. У малженстве мали двох синох, Бояна и Владимира. 
алт=Музичаре зоз фамелиї Будински|мини|450x450п|З лїва: оцец Дюра Будински на гармоники,  брат Михал виолина и Дюра Будински на кларинету.
Уж под час штреднєй музичней школи Дюра Будински почал компоновац за фестивали Червена ружа и, познєйше, за Ружову заградку и у тей дїялносци посцигнул афирмацию цо потвердзела и 1 награда за забавну композицию Вечарши мриї на слова Мирона Канюха 1978. року.

Дюра Будински бул у своїм окруженю познати як винїмкови мулти-инструменталиста, композитор, аранжер и познаватель шицких музичних стилох и напрямох.

Дюра Будински ше упокоєл 20. януара 2025. року.

Поховани є на Новим теметове у Новим Садзе.

 Дюра Будински компоновал композициї за тоти фестивали: 
+Червена ружаУ забавним духуРокНасловАвтор текста1978.Вечарши мриїМирон Канюх1987.З писню най ци повемЛюбка Фалц1988.Одлєцим ґу хмариАмалия ХромишУ народним духу1991.Цо ме то так печеАмалия Хромиш1992.Писня о тебеАмалия Хромиш1993.Руки розлукиМихал РоманРужова заградка1990.Здогадованє на ДюрдьовАмалия Хромиш1990.Младосци мояАмалия Хромиш1991.Дуга у капкохАмалия Хромиш1994Вредни руки РуснаковоТеофил Сабадош2003.Я тебе нє радаАмалия Хромиш
 Литература 

 Упокоєл ше Дюра Будински (1961-2025), новини Руске слово, число 5 (4134), 31 януар 2025 бок 23.

 Вонкашнї вязи 

  Авторе музики, Червена ружа 1962-2011, Том II, Завод за културу войводянских Руснацох, Нови Сад, 2014., б. 468.

 Упокоєл ше Дюра Будински (1961-2025), РТВ / В. Вуячич, Рутенпрес'', 21. януара 2025

Катеґория:Музични редакторе
Катеґория:Музичаре
Катеґория:Инструменталисти
Катеґория:Руснаци у Сербиї
Катеґория:Новосадянє
Катеґория:Композиторе
Катеґория:Народзени 1961
Катеґория:Умарли 2025
Катеґория:20. януар
Катеґория:14. фебруар